**Dyddiad cyhoeddi:** 23 Mawrth 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Atebion i’ch Cwestiynau**

**1. Gweithredwyr trenau sy’n gwasanaethu Cyffordd Twnnel Hafren: Rhowch wybod pa gwmnïau trenau sy’n gallu gwerthu tocynnau ar gyfer teithiau sy’n cyrraedd/gadael Cyffordd Twnnel Hafren**

Gall unrhyw Weithredwr trenau neu Adwerthwr trydydd parti achrededig yn y DU werthu tocynnau trên i/o unrhyw leoliad rheilffordd yn y DU.

**2. Data gwerthiant tocynnau: Data o werthiant tocynnau, sy’n dangos cyfanswm y data gan bob cwmni trên sy’n gwerthu tocynnau, o nifer y teithiau sy’n cyrraedd neu’n gadael Gorsaf Cyffordd Twnnel Hafren yn ystod y cyfnodau canlynol:**

1. **01/01/19-31/12/19**

Cyfanswm: 257,901

1. **25/02/21 - 25/02/22**

Cyfanswm: 105,078

**3. Sail y niferoedd a roddir yn y cais cynllunio ar gyfer ymgynghoriad cyhoeddus: Yn y Ddogfen Ymgynghori, “Gwybodaeth” sy’n ymwneud â’r gwaith gwella arfaethedig yng Nghyffordd Twnnel Hafren…** [https://gov.wales/severn-tunnel-junction-access](https://www.llyw.cymru/mynediad-cyffordd-twnnel-hafren)

**ac**

<https://gov.wales/sites/default/files/consultations/2022-02/severn-tunnel-junction-station-access-information.pdf>

**...Mae tudalen 2 yn nodi “Mae gorsaf Cyffordd Twnnel Hafren yn cael ei defnyddio gan oddeutu 230,000 o deithwyr y flwyddyn”. Dywedwch sut y sefydlwyd y ffigwr hwn a pha ddata/gwybodaeth arall sy’n sail i’r ffigwr bras hwn.**

Mae’r Swyddfa Rheilffyrdd a Ffyrdd (ORR) yn cyhoeddi setiau data blynyddol sy’n ymwneud ag ‘amcangyfrif defnydd gorsafoedd’, sydd ar gael yma: <https://dataportal.orr.gov.uk/statistics/usage/estimates-of-station-usage/> Mae set ddata 2018/19 yn cynnwys cyfanswm o 229,362 cofnod o gyrraedd a gadael yng Nghyffordd Twnnel Hafren. Mae rhagor o wybodaeth am sail yr amcangyfrif hwn eisoes ar gael i’r cyhoedd ac mae ar gael ar wefan ORR.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".